Държавен вестник, бр. 23, 2015 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  23
2. осъществява връзките на министъра 
и на Министерството с другите органи на 
изпълнителната и на законодателната власт;
3. организира и осъществява връзките на 
министъра с обществеността;
4. периодично събира, обобщава и анализи­
ра информация, необходима за разработване 
на политиката в областта на здравеопазването.
(2) Към политическия кабинет на минис­
търа се назначават съветници по определени 
въпроси, които не могат да изпълняват функ­
ции на управление, експерти и технически 
сътрудници.
(3) Съветниците и експертите към поли­
тическия кабинет на министъра:
1. събират, обобщават и анализират ин­
формация, необходима за стратегическото 
планиране и разработването на проекти на 
политически решения;
2. подготвят справки, анализи, експертни 
становища и други материали по въпроси, 
които се разглеждат от политическия кабинет 
на министъра;
3. подготвят становищата на министъра по 
чл. 33, ал. 2 от Устройствения правилник на 
Министерския съвет и на неговата админи­
страция за съответствието на проектите на 
стратегии, програми и нормативни актове с 
програмата на правителството за управление 
на страната.
Чл. 9. (1) Работата на политическия каби­
нет се организира от началника на кабинета.
(2) Началникът на политическия кабинет:
1. организира работата на политическия 
кабинет, участва в съвещанията, ръководени 
от началника на политическия кабинет на ми­
нистър-председателя, и координира работата 
си с политическите кабинети на останалите 
членове на Министерския съвет;
2. изготвя седмичната работна програма 
на министъра по повод на негови посещения, 
срещи и пътувания и координира подготовка­
та на докладите и необходимите материали 
за срещите и международните участия на 
министъра;
3. организира и контролира работата на 
съветниците, експертите и техническите съ­
трудници към политическия кабинет;
4. осъществява връзките с другите членове 
на Министерския съвет, с представители на 
държавните органи и органите на местното 
самоуправление, с политически и обществени 
организации и с граждани;
5. възлага изпълнението на задачи, поста­
вени от министъра, и контролира изпълне­
нието им.
Чл. 10. (1) Министърът на здравеопазва­
нето ежеседмично провежда заседания на 
политическия кабинет.
(2) В заседанията на политическия кабинет 
може да участва главният секретар, а при 
необходимост – и директори на дирекции.
Чл. 11. (1) Парламентарният секретар:
1. организира връзките на министъра с 
Народното събрание, с парламентарните 
групи, с постоянните и временните комисии 
на Народното събрание, с народните предста­
вители и с политическите партии;
2. изпълнява основните си функции, като:
а) осигурява материалите от дейността на 
Народното събрание и от работата на него­
вите комисии;
б) предоставя необходимата информация 
на народните представители и на парламен­
тарните групи;
в) координира, участва и контролира 
подготовката на отговорите на министъра за 
парламентарния контрол;
3. контролира изпълнението на ангажи­
ментите на Министерството, произтичащи от 
законодателната програма на Министерския 
съвет, като проследява законопроектите от раз­
работването им до внасянето им в Народното 
събрание и информира министъра за всички 
предложения за промени в разпоредбите на 
законопроектите.
(2) Парламентарният секретар координира 
работата си с парламентарния секретар на 
Министерския съвет.
Раздел IV
Взаимодействие с другите държавни органи
Чл. 12. При осъществяването на правомо­
щията си министърът:
1. отговаря за дейността си пред Минис­
терския съвет и Народното събрание;
2. участва в работата на Министерския 
съвет;
3. осъществява контакти и взаимодейства 
с други органи на държавната власт;
4. поддържа взаимоотношения с неправи­
телствени организации;
5. осъществява контакти и сътрудничи с 
държавни органи и с неправителствени орга­
низации в други държави, както и с между­
народни организации и институции. 
Раздел V
Главен държавен здравен инспектор
Чл. 13. Главният държавен здравен инспек­
тор е орган на държавния здравен контрол 
на територията на страната.
Чл. 14. (1) Главният държавен здравен 
инспектор се назначава от министър-пред­
седателя по предложение на министъра на 
здравеопазването и заема длъжността по 
трудово правоотношение.
(2) Правомощията на главния държавен 
здравен инспектор в негово отсъствие от 
страната или когато ползва законоустановен 
отпуск, се изпълняват от определен от минис­
търа на здравеопазването с писмена заповед 
за всеки конкретен случай заместник, който 
е служител в Министерството.